Diari Oficial de la Generalitat Valenciana


Sumari del DOGV 8748, del 25-02-2020 (2020/1737)

Extracte de la Resolució del director general d'Emergència Habitacional, Funció Social de l'Habitatge i Observatori de l'Hàbitat i la Segregació Urbana, per la qual es convoquen, per a l'exercici 2020, les ajudes del Programa d'ajudes al lloguer d'habitatge i del Programa d'ajudes al lloguer per a joves.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8748

Data del DOGV
:   25-02-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/1737


Data del document
:   20-02-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

Extracte de la Resolució del director general d'Emergència Habitacional, Funció Social de l'Habitatge i Observatori de l'Hàbitat i la Segregació Urbana, per la qual es convoquen, per a l'exercici 2020, les ajudes del Programa d'ajudes al lloguer d'habitatge i del Programa d'ajudes al lloguer per a joves. [2020/1737]  
BDNS (identif.): 496949  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions.   
http://www.pap.minhap.gob.es/bdnstrans  
  
Primer. Objecte  
Convocar per a l'exercici 2020 les subvencions regulades en l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge i del Programa d'ajudes al lloguer per a joves.   
  
Segon. Bases reguladores  
Les bases reguladores estan en l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge i del Programa d'ajudes al lloguer per a joves, publicada en el Diari Oficial de la Generalitat Valenciana en data 28 de juny de 2018.  
  
Tercer. Finançament de les ajudes  
1. El finançament de les ajudes regulades en la present convocatòria es farà amb càrrec al capítol IV i a l'aplicació pressupostària 59.28.35.075.03.5 de la línia S8286000, «Pla estatal d'habitatge 2018-2021», dels pressupostos de la Generalitat per a 2020 i 2021, amb l'aportació condicionada de la Generalitat i la del Ministeri de Foment d'aquesta línia.  
2. La quantia total màxima de les ajudes per a concedir en l'exercici 2020 serà inicialment de 47.145.434,00 euros, dels quals corresponen 99.637.061,00 euros a l'aportació del Ministeri de Transports, Mobilitat i Agenda Urbana (abans Ministeri de Foment), i 6.616.000,00 euros a l'aportació de la Generalitat Valenciana. Aquest import s'estima segons la disponibilitat pressupostària de la línia S8286000 i la distribució estimativa entre els programes del Pla estatal 2018-2021, finançats dins de la mateixa línia. Les ajudes tindran caràcter de despesa plurianual 2020 i 2021.  
No obstant això, si es compleix algun dels supòsits previstos en l'article 58 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, així com al que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la quantia total màxima prevista en el paràgraf anterior es podrà augmentar en un import equivalent al 25% d'aquesta quantia inicial o bé disminuir-la, mitjançant una resolució del vicepresident segon i conseller d'Habitatge i Arquitectura Bioclimàtica. Aquesta resolució es publicarà en el Diari Oficial de la Generalitat Valenciana abans de la resolució de concessió de les ajudes.  
  
3. L'efectivitat de la quantia addicional a la qual es refereix l'apartat 2 queda condicionada a la disponibilitat efectiva del crèdit en un moment anterior a la resolució de la concessió de les subvencions.  
Així mateix, la present convocatòria preveu que, a causa d'eventuals augments sobrevinguts en el crèdit disponible, es puga possibilitar una resolució complementària de la concessió de la subvenció que incloga aquelles sol·licituds que, tot i complir tots els requisits, no hagen sigut beneficiàries per exhauriment del crèdit, sobre la base del que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat.   
  
4. L'anterior s'estableix sense perjudici del que es disposa en la base onzena, apartat 8, de l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, en el sentit que mitjançant una resolució del director general d'Emergència Habitacional, Funció Social de l'Habitatge, i Observatori de l'Hàbitat i Segregació Urbana es podrà redistribuir el repartiment de la dotació entre tots dos programes.  
  
Quart. Parts beneficiàries i condicions de concessió de les ajudes  
  
1. Podran ser persones beneficiàries de les ajudes les persones físiques majors d'edat que reunisquen tots i cadascun dels requisits establits en l'Ordre 5/2018, de 25 de juny de 2018, i siguen arrendatàries d'un habitatge situat a la Comunitat Valenciana.  
2. El procediment de concessió d'aquestes subvencions serà el de concurrència competitiva.  
  
Cinqué. Termini i forma de presentació de sol·licituds  
1. El termini per a la presentació de la sol·licitud d'ajuda s'iniciarà l'endemà de la publicació de la present resolució de convocatòria en el Diari Oficial de la Generalitat Valenciana i finalitzarà el dia 31 de març de 2020. L'incompliment del termini de sol·licitud determinarà automàticament l'exclusió de la convocatòria.  
2. La presentació de sol·licituds es realitzarà d'acord amb el que s'estableix en la Llei 39/2015, d'1 d'octubre, del procediment administratiu comú de les administracions públiques. La presentació de la sol·licitud de l'ajuda presumeix l'acceptació incondicionada de les bases reguladores i de la present convocatòria, i de les condicions, requisits i obligacions que conté aquesta. Només s'admetrà una sol·licitud per habitatge.  
  
Sisé. Criteris de valoració de les sol·licituds  
Les sol·licituds presentades es baremaran d'acord amb el que es disposa en les bases quarta i novena de l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'estableixen les bases reguladores del Programa d'ajudes al lloguer d'habitatge i del Programa d'ajudes al lloguer d'habitatge per a joves.  
  
València, 20 de febrer de 2020.- El director general d'Emergència Habitacional, Funció Social de l'Habitatge i Observatori de l'Hàbitat i Segregació Urbana: David Vegara Rodríguez.